[{"text_idx": "#000000", "text": "Letamendiak bigarren zatian sartutako golari esker, Irungo taldeak hiru puntuak bereganatu zituen"}, {"text_idx": "#000005", "text": "Real Union Roca-k eta Hondarribiak euren arteko derbia ospatu zuten pasa den larunbatean Hondartza zelaian. Bigarren aldia zen Irungo taldeak ekipazio urdina erabiltzen zuela eta hitzordu garrantzitsu batean, Hondarribiaren kontrako partiduan hain zuzen ere. Neurketa lehiatua izan bazen ere, talde bisitariak sartutako golari esker, bertze hiru puntu bereganatu zituzten Carlos Garciaren mutilek."}, {"text_idx": "#000006", "text": "500 ikusle inguruk gozatu zuten Hondarribia eta Real Union Roca-ren arteko derbia. Lehen zatia hutsean iragan zen, golik gabe, eta bigarren zatian iritsi zen partidua erabakiko zuen jokaldia. 64. minutuan, Letamendiak sartu zuen Real Union Roca-ren aldeko gola eta Hondarribiak ezin izan zuen hau berdindu."}, {"text_idx": "#000007", "text": "Horrela, jardunaldiko hiru puntuak Irunera joan ziren eta honekin, mendeurrena ospatzen ari den taldeak 35 puntu batu zituen guztira sailkapenean, bere lidergoari eutsiz. Datorren asteburuan kanpoan jokatuko dute berriz ere irundarrek. Hain zuzen ere, Touring KE bisitatu beharko dute Fanderian."}, {"text_idx": "#000008", "text": "Datorren otsailaren 11n jokatuko da derbia eta, Zubietan beharrean, donostiarren lehen taldearen zelaian ospatuko da"}, {"text_idx": "#000009", "text": "Real Unionek Intercity jasoko du bihar Galen, azken bi jardunaldietan porrotak jaso ondotik"}, {"text_idx": "#000011", "text": "Jokalari nafarrak ekainean bukatuko zuen bere kontratua, baina aldez aurretik joanen da Irunetik"}, {"text_idx": "#000012", "text": "Atzelaria 2022/23ko denboraldi honen bukaerara arte arituko da Irunen"}, {"text_idx": "#000013", "text": "Real Union Klubak jakitera eman duenez,..."}]